CELEX: 32011D0880
Language: bg
Date: 2011-12-21 00:00:00
Title: 2011/880/ЕС: Решение за изпълнение на Комисията от 21 декември 2011 година за изменение на приложение I към Решение за изпълнение 2011/402/ЕС относно спешни мерки, приложими към семената от сминдух и определени семена и бобови растения, внасяни от Египет (нотифицирано под номер C(2011) 9524)  текст от значение за ЕИП

23.12.2011   
            
            
               BG
            
            
               Официален вестник на Европейския съюз
            
            
               L 343/117
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 21 декември 2011 година
   за изменение на приложение I към Решение за изпълнение 2011/402/ЕС относно спешни мерки, приложими към семената от сминдух и определени семена и бобови растения, внасяни от Египет
   (нотифицирано под номер C(2011) 9524)
   (текст от значение за ЕИП)
   (2011/880/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточки i) и iii) от него,
   като има предвид, че:
   
               (1)
            
            
               В Регламент (ЕО) № 178/2002 са определени общите принципи, които регулират храните и фуражите като цяло и в частност тяхната безопасност на национално равнище и на равнището на Съюза. В него е предвидено Комисията да предприема спешни мерки, когато е очевидно, че съществува вероятност храна или фураж, които са внесени от трета държава, да представляват сериозен риск за здравето на човека или животните или за околната среда и че този риск не може да бъде задоволително овладян чрез мерки, предприети от засегнатата(ите) държава(и)-членка(и).
            
         
               (2)
            
            
               В Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (2) са определени общи правила за операторите на предприятия за храни по отношение на хигиената на храните. Правилата включват и хигиенни изисквания, с които да се гарантира, че внесените храни отговарят най-малкото на същия хигиенен стандарт като храните, произведени в Съюза, или на еквивалентен стандарт.
            
         
               (3)
            
            
               Беше установено, че някои партиди семена от сминдух, внесени от Египет, са станали причина за появата в Съюза на огнище на Escherichia coli, произвеждаща шига токсин (STEC), серотип O104:H4. Беше установено, че огнището е възникнало от семена от сминдух от Египет, консумирани във вид на кълнове.
            
         
               (4)
            
            
               Поради това с Решение за изпълнение 2011/402/ЕС на Комисията (3) беше въведена забрана за допускането за свободно обращение в Съюза на определени семена и бобови растения, внасяни от Египет, които попадат в кодовете по КН, изброени в приложението към посоченото решение. Срокът на действие на посочената забрана изтича на 31 март 2012 г.
            
         
               (5)
            
            
               Сухите бобови зеленчуци с начупени зърна, натрошените зърна от соя и натрошените зърна от маслодайни култури, както и маслодайните плодове обаче не се използват за получаване на кълнове. Сухите бобови зеленчуци с начупени зърна, натрошените зърна от соя и натрошените зърна от маслодайни култури, както и натрошените маслодайните плодове, внасяни от Египет, следва повече да не се считат за риск за безопасността на храните и техният внос в Съюза следва отново да се разреши.
            
         
               (6)
            
            
               Поради това спешните мерки, установени с Решение за изпълнение 2011/402/ЕС, следва да бъдат изменени въз основа на тази нова информация.
            
         
               (7)
            
            
               Поради това приложението към Решение за изпълнение 2011/402/ЕС следва да бъде съответно изменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение за изпълнение 2011/402/ЕС се заменя с текста на приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 21 декември 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 31, 1.2.2002 г., стр. 1.
   
      (2)  ОВ L 139, 30.4.2004 г., стр. 1.
   
      (3)  ОВ L 179, 7.7.2011 г., стр. 10.
   
      ПРИЛОЖЕНИЕ
      
         
            „ПРИЛОЖЕНИЕ
            
               Семена и бобови растения от Египет, чието допускане за свободно обращение в Съюза се забранява до 31 март 2012 г.
            
            
                        Код по КН (1)
                        
                     
                     
                        Описание
                     
                  
                        ex 0704 90 90
                     
                     
                        Кълнове от рукола
                     
                  
                        ex 0706 90 90
                     
                     
                        Кълнове от червено цвекло, кълнове от репички
                     
                  
                        ex 0708
                     
                     
                        Кълнове от бобови зеленчуци, пресни или охладени
                     
                  
                        ex 0709 90 90
                        ex 0709 99 90 (2)
                        
                     
                     
                        Кълнове от семена от соя
                     
                  
                        ex 0713
                     
                     
                        Сухи бобови зеленчуци, без шушулките, дори с обелени люспи, ненатрошени
                     
                  
                        0910 99 10
                     
                     
                        Семена от сминдух
                     
                  
                        ex 1201 00
                        ex 1201 (2)
                        
                     
                     
                        Семена от соя, ненатрошени
                     
                  
                        1207 50
                     
                     
                        Семена от синап
                     
                  
                        ex 1207 99 97
                        ex 1207 99 96 (2)
                        
                     
                     
                        Други маслодайни семена и плодове, ненатрошени
                     
                  
                        1209 10 00
                     
                     
                        Семена от захарно цвекло
                     
                  
                        1209 21 00
                     
                     
                        Семена от люцерна (alfalfa)
                     
                  
                        1209 91
                     
                     
                        Семена от зеленчуци
                     
                  
                        ex 1214 90 90
                     
                     
                        Кълнове от люцерна
                     
                  
      
      
         (1)  „Кодовете по КН“, посочени в настоящото решение, се отнасят до кодовете, определени в част втора от приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
         (2)  Код по КН считано от 1.1.2012 г.“